text: РЕГЛАМЕНТ (ЕС) № 270/2014 НА СЪВЕТА
  от 17 март 2014 година
  за изменение на Регламент (ЕО) № 889/2005 за налагане на някои ограничителни мерки по отношение на Демократична република Конго
  СЪВЕТЪТ НА ЕВРОПЕЙСКИЯ СЪЮЗ,
  като взе предвид Договора за функционирането на Европейския съюз, и по-специално член 215 от него,
  като взе предвид Решение 2010/788/ОВППС на Съвета от 20 декември 2010 г. относно ограничителни мерки по отношение на Демократична република Конго и за отмяна на Обща позиция 2008/369/ОВППС (1),
  като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
  като има предвид, че:
  (1)
  С Регламент (ЕО) № 889/2005 на Съвета (2) бяха наложени някои ограничителни мерки по отношение на Демократична република Конго (ДРК), в съответствие с Обща позиция 2005/440/ОВППС на Съвета (3) и с Резолюция 1596 (2005) на Съвета за сигурност на ООН от 18 април 2005 г. и последващите свързани с това резолюции на Съвета за сигурност на ООН. С Обща позиция 2008/369/ОВППС на Съвета (4) беше отменена Обща позиция 2005/440/ОВППС. С Обща позиция 2010/788/ОВППС беше отменена Обща позиция 2008/369/ОВППС.
  (2)
  С Резолюция 2136 (2014) от 30 януари 2014 г. Съветът за сигурност на ООН реши да предвиди допълнителна дерогация от ембаргото върху търговията с оръжие.
  (3)
  Посочената мярка попада в обхвата на Договора за функционирането на Европейския съюз и следователно за нейното прилагане е необходим нормативен акт на равнището на Съюза, по-специално с цел да се осигури еднаквото ѝ прилагане от страна на икономическите оператори във всички държави членки.
  (4)
  Следователно Регламент (ЕО) № 889/2005 следва да бъде съответно изменен,
  ПРИЕ НАСТОЯЩИЯ РЕГЛАМЕНТ:
  Член 1
  В член 3, параграф 1 от Регламент (ЕО) № 889/2005 се добавя следната буква:
  „в)
  техническа помощ, финансиране и финансова помощ по отношение на оръжия и свързани с тях материали, предназначени единствено за подпомагане и използване от регионалните специални сили на Африканския съюз.“.
  Член 2
  Настоящият регламент влиза в сила в деня след деня на публикуването му в Официален вестник на Европейския съюз.
  Настоящият регламент е задължителен в своята цялост и се прилага пряко във всички държави членки.
  Съставено в Брюксел на 17 март 2014 година.